text: এবিসি  ১৯৬০ থেকে ১৯৭৭ সাল পর্যন্ত প্রকাশিত একটি ইতালীয় সাপ্তাহিক ম্যাগাজিন।
  
  ইতিহাস  
  ম্যাগাজিনটি ১৯৬০ সালে মিলানে একটি সাপ্তাহিক রাজনৈতিক, সাংস্কৃতিক এবং সাহিত্য ম্যাগাজিন হিসাবে প্রতিষ্ঠিত হয়েছিল এবং এটির পরিচালনায় ছিলেন ইল জর্নোর প্রাক্তন পরিচালক গায়েতানো বালদাচ্চি।
  
  ম্যাগাজিনের গ্রাফিক তৈরি করেছিলেন শিল্পী সিরিও মুসসো যিনি জনপ্রিয় ব্রিটিশ সংবাদপত্র দ্বারা অনুপ্রাণিত হয়ে তা তৈরি করেন। ম্যাগাজিনে প্রায়শই বিতর্কিত, উস্কানিমূলক বিষয়বস্তু থাকত। ম্যাগাজিনে ইতালো কালভিনো, লুচানো বিয়ানচার্দি, কার্লো লেভি, আলবের্তো বেভিলাকুয়া, জুসেপ্পে বের্তো, মার্কো পান্নেল্লা, জান কার্লো ফুস্কো, মার্চেল্লো মার্কেসি, কাল্লিস্ত্রো কোসুলিচ প্রভৃতিগণ লিখেছেন। ১৯৬৩ সালের জুনে এটি এবিসি দেই রাগাচ্চি নামে একটি পরিপূরক কমিকস ম্যাগাজিন চালু করে, যার ৯৭ টি সংখ্যা বের হয়েছিল এবং ১৯৬৫ সালের অক্টোবরে এর প্রকাশনা শেষ হয়। 
  
  ১৯৭০-এর দশকের দ্বিতীয়ার্ধে ম্যাগাজিনের প্রচলন হ্রাস পেতে শুরু করে, এবং ১৯৭৭ সালে পর্যন্ত আট শতাধিক ইস্যু প্রকাশিত হবার পর এবিসি বন্ধ হয়ে যায়। ১৯৮০ এবং ২০০১ সালে ম্যাগাজিনটি পুনরুত্থানের প্রচেষ্টা করা হয়েও তা স্থায়ী হয় নি।
  
  আরো দেখুন 
  
   ইতালির পত্রিকার তালিকা
  
  তথ্যসূত্র 
  
  বিষয়শ্রেণী:ইতালীয় ভাষার ম্যাগাজিন
  বিষয়শ্রেণী:ইতালিতে প্রকাশিত সাপ্তাহিক পত্রিকা
  বিষয়শ্রেণী:১৯৬০-এ ইতালিতে প্রতিষ্ঠিত
  বিষয়শ্রেণী:১৯৭৭-এ ইতালিতে বিলুপ্ত
title: এবিসি (ম্যাগাজিন)